বাংলাদেশে কম্পিউটারের ইতিহাস
বাংলাদেশে কম্পিউটার ব্যবহারের সূচনা হয় ষাটের দশকে এবং নববই-এর দশকে তা ব্যাপকতা লাভ করে। দশকের মধ্যভাগ থেকে এ দেশে তথ্য প্রযুক্তি ব্যাপক পরিচিতি লাভ করতে শুরু করে। পাকিস্তান পরমাণু শক্তি কমিশনের পরমাণু শক্তি কেন্দ্র, ঢাকা-তে ১৯৬৪ সালে স্থাপিত হয় বাংলাদেশের (তৎকালীন পূর্ব পাকিস্তান) প্রথম কম্পিউটার। এটি ছিল আইবিএম (International Business Machines - IBM) কোম্পানির 1620 সিরিজের একটি মেইনফ্রেম কম্পিউটার (Mainframe Computer)। যন্ত্রটির প্রধান ব্যবহার ছিল জটিল গবেষণা কাজে গাণিতিক হিসাব সম্পন্নকরণ।
বাংলাদেশ কম্পিউটার কাউন্সিল
১. উপদেষ্টা পরিষেবা
বিসিসি সরকারের সংস্থা হিসাবে সরকারী বিভিন্ন প্রতিষ্ঠানে কম্পিউটারিকরণ সম্পর্কিত বিষয়ে পরামর্শ দিয়ে যাচ্ছে। এটি ১৯৯০- ৯১ থেকে ২০০৫-০৬ সাল পর্যন্ত ১৪০ টি সরকারী প্রতিষ্ঠানকে কম্পিউটারিকরণ সম্পর্কিত বিষয়ে অবদান রেখেছে। এর মধ্যে আছে মন্ত্রনালয়, পরিদপ্তর, প্রকল্প, স্বায়িত্বশাসিত সংস্থা, বিদ্যালয়, কলেজ এবং বিভিন্ন সংস্থা।